Samarqandda “Cinema City Sollywood” kino shaharchasi bunyod etiladi

Tez orada Nurobod tumanining Oqsoy hududida 2017 yildan buyon loyihalashtirib kelinayotgan “Hollywood” nusxadagi kino olish shaharchasining qurilish ishlari boshlanadi.
Bugungi kunda ushbu loyihaga AQShning “Daha Usa Group” va Xitoyning “Yiwu Compass Trading” kompaniyalari tomonidan umumiy qiymati 15,0 million AQSh dollari (1-bosqichda) miqdorida investisiya mablag`larini kiritish rejalashtirilgan.
Loyiha uchun kerak bo`ladigan er maydoni 160 gektar bo`lib, bu erda “Cinema City Sollywood” kino shaharchasi quriladi. Unda zamonaviy tipdagi 3-4 yulduzli mehmonxonalar, restoran va kafelar, dam olish va istirohat (bulvar, tropik) bog`lari, akvapark, kinoteatr, konsert va konferensiya zallarini barpo etish ko`zda tutilgan.
Ushbu loyiha 2022 yilda to`la quvvatda ishga tushirilgandan so`ng 500 ga yaqin yangi ish o`rinlari yaratiladi.
Loyihada qo`shimcha ravishda avtomobil ishqibozlari uchun “Avtoralli yo`lagi”, turizm sohasini rivojlantirish va turistlar oqimini ko`paytirish uchun “Okeanarium” (sun`iy okean) barpo etish ham ko`zda tutilgan.